Et Hercules-fly og støttepersonel fra Flyvestation Aalborg kan meget vel være på vej til det vestafrikanske land Mali. Ifølge Ritzaus oplysninger er Udenrigspolitisk Nævn blevet hasteindkaldt til et møde mandag eftermiddag klokken 15.15, hvor både udenrigsminister Villy Søvndal (SF) og forsvarsminister Nick Hækkerup (S) deltager. Her vil nævnet beslutte, om der er opbakning til regeringens ønske om aktiv indblanding i konflikten i Mali. Det danske militærfly skal efter planen støtte Malis regering og Frankrigs militæroperation i kampen mod islamistiske oprørsstyrker. Hercules-flyet hører hjemme på Flyvestation Aalborg.

Opsummering:
Regeringen vil sende et Hercules-fly og personel til uroplagede Mali. Flyet hører til daglig hjemme i Aalborg.